En billist kom søndag morgen på afveje, da vedkommende af ukendte årsager kom til at tage den forkerte motorvejsnedkørsel og dermed endte som spøgelsesbillist på Ådalsmotorvejen i sydgående retning. Ifølge vagtchef ved Nordjyllands Politi Karsten Højrup Kristensen har det dog ikke taget billisten mange kilometer at finde ud af, at der var noget galt, og vedkommende har hurtigt fået vendt bilen og skulle nu være på rette kurs. - Vi nåede kun at få en anmeldelse. Nu har vi gennemkørt strækningen til Svenstrup uden at finde noget, siger Karsten Højrup Kristensen og afblæser risikoen for at møde en modkørende i samme spor på E45.

Referat:
Søndag morgen var en billist kortvarigt på vej i den gale retning på motorvejen omkring Aalborg.